Πανόραμα Ταινιών Τμήματος Κινηματογράφου Α.Π.Θ.

Το **Πανόραμα Ταινιών Τμήματος Κινηματογράφου** της Σχολής Καλών Τεχνών του Αριστοτελείου Πανεπιστημίου Θεσσαλονίκης, γνωστό και ως **Πανόραμα**, είναι ένα αυτοοργανωμένο φοιτητικό φεστιβάλ κινηματογράφου. Διοργανώνεται και συνδιαμορφώνεται από μια ομάδα φοιτητών του Τμήματος Κινηματογράφου Α.Π.Θ., της οποίας τα μέλη ανανεώνονται κάθε χρόνο, και έχει ως στόχο να προβάλλει ταινίες που φτιάχτηκαν από κινηματογραφιστές και κινηματογραφίστριες της Σχολής αλλά και όχι μόνο.

Ξεκίνησε ως θεσμός το 2012 και διήρκησε για δύο χρονιές. Το 2019 επανήλθε και από τότε διεξάγεται σταθερά με δωρεάν είσοδο κάθε χρόνο στο τέλος του εαρινού εξαμήνου, χωρίς να έχει σταματήσει να επιτελεί τον στόχο του. Βάση του φεστιβάλ αποτελεί το Γενικό Τμήμα του, το οποίο έχει το καλλιτεχνικό ψευδώνυμο «Καπνομάγαζο», αναφερόμενο στην αφετηρία όλων αυτών των ταινιών, δηλαδή το κτήριο του Τμήματος Κινηματογράφου. Μέσα στα χρόνια έχουν προβληθεί πάνω από 190 ταινίες από όλα τα έτη σπουδών, ανεξαρτήτως είδους, διάρκειας κλπ.

## Ταυτότητα

### Ομάδα
Με την έναρξη κάθε ακαδημαϊκού έτους, γίνεται κάλεσμα για νέα μέλη στη φοιτητική κοινότητα του Τμήματος από τα μέλη της προηγούμενης διοργάνωσης ώστε να αναλάβουν τη διαμόρφωση του επόμενου Πανοράματος. Η ομάδα του Πανοράματος λειτουργεί οριζόντια και αυτοοργανωμένα. Δεν υπάρχει ιεραρχία, όπως επίσης δεν υπάρχουν σταθερά πόστα μέσα στην ομάδα. Κάθε απόφαση της ομάδας λαμβάνεται από τη γενική συνέλευση του Πανοράματος και η γνώμη του κάθε μέλους είναι ισάξιας σημασίας με όλων των υπολοίπων. Κάθε καινούργια ομάδα καλείται να συνδιαμορφώσει την καινούργια ταυτότητα του Πανοράματος, έχοντας ως βάση και πυξίδα τις παλιότερες ομάδες, βάζοντας νέες ιδέες και προτάσεις στη κατασκευή της καινούργιας διοργάνωσης.

Ο διαχρονικός στόχος του Πανοράματος είναι να προβάλλονται ταινίες που δημιουργούνται μέσα στο Τμήμα Κινηματογράφου (και όχι μόνο) σε όσο περισσότερα άτομα γίνεται, για να μη μένουν ξεχασμένες σε κάποιο συρτάρι, φυσικό ή ψηφιακό.

### Εκδήλωση
Το Πανόραμα διεξάγεται πάντα στο εαρινό εξάμηνο, προς το τέλος της ακαδημαϊκής χρονιάς. Η ομάδα προβάλλει τις ταινίες σε φυσικό χώρο και ιδανικά σε κινηματογραφικές αίθουσες, προκείμενου να προβληθούν στην καλύτερη δυνατή ποιότητα και τις καλύτερες δυνατές συνθήκες προβολής. Η εκδήλωση γίνεται σταθερά στη Θεσσαλονίκη, ενίοτε και στην Αθήνα. Επίσης, οι προβολές έχουν πάντα ελεύθερη είσοδο για το κοινό. 

Ενώ το Πανόραμα αυτοχαρακτηρίζεται ως «φεστιβάλ», δεν έχει κάποιο διαγωνιστικό χαρακτήρα, αλλά επιδιώκει να παρουσιάζει, όσο πιο αντιπροσωπευτικά και συμπεριληπτικα γίνεται, το κινηματογραφικό έργο που συνδημιουργείται από νέα κινηματογραφιστά μέσα στο Τμήμα. Ο όρος «φεστιβάλ» χρησιμοποιείται επαναπροσδιορισμένα. Σύμφωνα με την ομάδα του Πανοράματος, πρόκειται για μια γιορτή που «γίνεται μεταξύ μας, η οποία είναι ανοιχτή σε όλον τον κόσμο, ώστε να καθίσουμε και να απολαύσουμε όλα, όλες και όλοι τη δημιουργική και κοπιώδη μας εργασία πάνω στην τέχνη μας, χωρίς καμία ανταγωνιστική διάθεση, αλλά αντίθετα με διάθεση επικοινωνίας και ζύμωσης μεταξύ μας». 
## Ιστορία
Το 1ο Πανόραμα πραγματοποιείται το 2012 με πρωτοβουλία 2 φοιτητών του Τμήματος Κινηματογράφου που εμπνέονται από διάφορα παρόμοια φοιτητικά φεστιβάλ πανεπιστημίων του εξωτερικού. Ο στόχος τότε -όπως και τώρα- είναι η εξωστρέφεια της δουλειάς που γίνεται στο Τμήμα και η παρακολούθηση των φοιτητικών ταινιών από ένα ευρύτερο κοινό. Η πρώτη προβολή του Πανοράματος γίνεται στις 19 Μαρτίου 2012 στο κτήριο Ολύμπιον του Φεστιβάλ Κινηματογράφου Θεσσαλονίκης, στην αίθουσα Παύλος Ζάννας και προβάλλονται συνολικά 14 ταινίες φοιτητών του Τμήματος. Μετά από τρεις μήνες κατεβαίνει στην Αθήνα, στον θερινό κινηματογράφο «ΛΑΪΣ» της Ταινιοθήκης της Ελλάδος.

Το Πανόραμα το έτος 2013 μεγαλώνει και συνεχίζει για 2η συνεχόμενη χρονιά. Κάνει πρεμιέρα στην Αθήνα, στην κεντρική αίθουσα της Ταινιοθήκης της Ελλάδος και συνεχίζει τις προβολές στη Θεσσαλονίκη, στην αίθουσα Παύλος Ζάννας του Φεστιβάλ Κινηματογράφου. Προβάλλει συνολικά 18 φοιτητικές ταινίες. Επίσης, ταξιδεύει και σε άλλα μέρη της Ελλάδας όπως η Λαμία και η Κάλυμνος. Παρ' όλη την επιτυχία του, το Πανόραμα εκλείπει για μερικά χρόνια και σχεδόν ξεχνιέται.

Όμως, το 2019 επανέρχεται χάρη στο ανανεωμένο ενδιαφέρον από μια ομάδα φοιτητών και φοιτητριών. Πραγματοποιούνται ξανά προβολές 22 φοιτητικών ταινιών του Τμήματος μετά από 6 χρόνια, στη κεντρική αίθουσα του Ολύμπιον στη Θεσσαλονίκη και στις αίθουσες της Ταινιοθήκης στην Αθήνα. Οι στόχοι του επανεξετάζονται και αναβιώνουν. Στους προηγούμενους προστίθεται η εδραίωσή του ως παράδοση της σχολής και η επικοινωνία με το κοινό. 

Το 2020, η ομάδα του 4ου Πανοράματος, εξαιτίας της παγκόσμιας υγειονομικής κρίσης του Covid-19, ανασυντάσσεται εν μέσω της διοργάνωσής του, και προσαρμόζεται άμεσα στις νέες συνθήκες. Αποκτά ενεργή παρουσία στα μέσα κοινωνικής δικτύωσης και δημιουργεί για πρώτη φορά κανάλι στο YouTube, όπου προβάλλει τις 12 φοιτητικές του ταινίες. Το 4ο Πανόραμα πραγματοποιείται διαδικτυακά, αγγίζοντας έτσι ένα ευρύτερο πανελλαδικό κοινό.

Το 2021, το 5ο Πανόραμα διευρύνεται κι άλλο με τρεις μέρες υβριδικών προβολών. Η πρώτη μέρα του γενικού τμήματος πραγματοποιείται υβριδικά με μια δια ζώσης προβολή 12 φοιτητικών ταινιών του Τμήματος Κινηματογράφου μέσα στο campus του Αριστοτελείου, στο αίθριο της Πολυτεχνικής Σχολής σε συνεργασία με την κινηματογραφική ομάδα 11καρέ, ενώ παράλληλα οι ταινίες αναρτώνται και στο YouTube. Τη δεύτερη μέρα προβάλλονται οι ταινίες που δημιουργήθηκαν στο νεοσύστατο Παράλληλο Τμήμα, κατά το οποίο με ένα πανελλαδικό κάλεσμα σε νέα κινηματογραφιστά φτιάχτηκαν συνολικά 42 ταινίες μικρού μήκους με διαδικτυακή διανομή στο Youtube και έπειτα στο Cinobo για τρεις μήνες. Την τρίτη και τελευταία μέρα προβάλλονται επίσης διαδικτυακά 2 ταινίες αποφοίτων της σχολής. Τέλος, σε συνεργασία με απόφοιτα δημιουργείται ένα podcast με τίτλο «Γουίλ φιξ ιτ ιν Ποστ» με συζητήσεις αποφοίτων και άλλων δημιουργών σε Spotify και YouTube.

Το 2022, το 6ο Πανόραμα επιστρέφει ολοκληρωτικά στις αίθουσες (του Φεστιβάλ Κινηματογράφου Θεσσαλονίκης και στην Ταινιοθήκη της Ελλάδος στην Αθήνα). Στη Θεσσαλονίκη, εκτός από τις προβολές στο λιμάνι (στην Αποθήκη 1) πραγματοποιούνται και προβολές στα πανεπιστήμια (στο αίθριο της Πολυτεχνικής), αυτήν την φορά ως δράση ενάντια στην καταστολή και στην επιβολή της πανεπιστημιακής αστυνομίας. Στις προβολές στο λιμάνι κάνει για πρώτη φορά την εμφάνισή της, σε πειραματικό στάδιο, η ορχήστρα του Τμήματος, η οποία ενορχηστρώνει μουσική για δυο βωβές ταινίες. Τέλος, πραγματοποιείται και ένα Foley Performance στο οποίο συμμετέχουν φοιτητές και φοιτήτριες που ακολουθούν την κατεύθυνση του ήχου. Μεταξύ των δράσεων, γίνεται συνεργασία με τρεις σχολές κινηματογράφου από το εξωτερικό, κατά την οποία φοιτητά των σχολών LODZ, TAI & ECAM στέλνουν τις ταινίες τους, 10 στο σύνολο, οι οποίες προβάλλονται μαζί με τις 15 ταινίες των φοιτητ(ρι)ών του Α.Π.Θ. στις αίθουσες κατά τους μήνες Μάιο και Ιούλιο. Οι ταινίες του Τμήματος παίρνουν έπειτα τους καλοκαιρινούς μήνες διανομή στο Cinobo. Εκτός αυτού, γίνεται ακόμα ένα κάλεσμα για οπτικοακουστικό υλικό διάρκειας ενός λεπτού και διεξάγεται μία έκθεση σε συνεργασία με το Κοιν. Σεπ. Επόμενη Στάση. Η θεματική της έκθεσης είναι «Ιστορίες Καθημερινού Σουρεαλισμού» και τα έργα εκτίθενται μέσα στην Στοά Νέας Αγοράς, επί της οδού Ερμού.

Το 2023, στο 7ο Πανόραμα η διοργάνωση αναβιώνει και εξελίσσει έναν παλιό θεσμό της σχολής, τις Κινηματογραφικές Νυχτερίδες. Μια δράση με αυτόνομη ομάδα που συνεχώς εξελίσσεται μέσα από διάφορες εκδηλώσεις στο κτήριο του Τμήματος Κινηματογράφου στη Σταυρούπολη. Το Γενικό Τμήμα όπως πάντα δίνει δυνατά το παρόν, αυτή την φορά μετονομασμένο με το καλλιτεχνικό ψευδώνυμο «Καπνομάγαζο», νοηματοδοτώντας από πού ξεκίνησαν όλες αυτές οι ταινίες. Ακόμη, επιστρέφει στην κεντρική αίθουσα του Ολύμπιον, προβάλλοντας 18 ταινίες μικρού μήκους της σχολής και άλλες από χώρες του εξωτερικού, οι οποίες αναδεικνύονται στο πλαίσιο διαγωνισμού του φορέα Cilect.

Το 2024, στο 8ο Πανόραμα, το Γενικό Τμήμα «Καπνομάγαζο» διευρύνεται ακόμη περισσότερο. Ο αριθμός των ταινιών φτάνει τις 43 ταινίες μικρού μήκους, αριθμό ρεκόρ για την διοργάνωση, και η εκδήλωση από διήμερο μετατέπεται σε τριήμερο στη Θεσσαλονίκη. Λόγο αυτού του τεράστιου αριθμού ταινιών το Πανόραμα δεν προβάλλει αυτήν τη χρονιά ταινίες από άλλα μέρη της υφηλίου, όμως αυτό δε σημαίνει ότι σταματάει για πάντα η διεθνοποίηση του. Οι προβολές στο Ολύμπιον διεξάγονται με μεγάλη επιτυχία, με αποκορύφωμα την επανεμφάνιση της Ορχήστρας – Χορωδίας του Τμήματος, η οποία κάνει επίσημα πλέον το ντεμπούτο της ντύνοντας μουσικά δύο ταινίες μικρού μήκους. Πέρα από τις προβολές στη Θεσσαλονίκη, επανέρχονται και οι προβολές στην Αθήνα, αυτήν την φορά στο κινηματογράφο Studio New Art Star Cinema στην Πλατεία Αμερικής.  Προς το τέλος της χρονιάς, τα Χριστούγεννα του 2024 ανεβαίνουν στο κανάλι του Πανοράματος στο YouTube 25 ταινίες που προβλήθηκαν στο 8ο Πανόραμα.

## Κατάλογος Tαινιών

### 1ο Πανόραμα
* *Ένα απλό σχέδιο* (Γιώργος Ηλιόπουλος, 2011, 20’)
* *Ανσάμπλ* (Άλκη Πολίτη, 2011, 22’)
* *Reliquid* (Χρήστος Σιταρίδης, 2010, 12’)
* *Ο θόλος* (Νίκος Αποστολόπουλος, Κατερίνα Γεροθανάση, 2011, 20’)
* *Από την Ανατολή στη Δύση* (Λάρα Κρίστεν, 2011, 15’)
* *Ceci n’est pas un film* (Μιχάλης Γκατζόγιας, Αθηνά Μπουρίκα, Άλκη Πολίτη, 2010, 3’)
* *Κλισέ 32* (Νίκος Γκούλιος, 2010, 16’) 
* *Σωφρονισμός* (Γιάννης Σωτηρόπουλος, Πάνος Αριστερίδης, 2010, 5’) 
* *Zodiac* (Κωνσταντίνα Κοτζαμάνη, 2011, 29’) 
* *Ζαρντέν* (Νίκος Γκούλιος, 2011, 19’) 
* *Ο Κόμης της Βερόνικας* (Σωτήρης Παλάσκας, 2010, 21’) 
* *Ο φακός* (Γιάννης Βλαχόπουλος, Μάγια Τσαμπρού, Χάρης Τσαμπάς, 2011, 5’)
* *Deserted cells* (pAk, 2011, 5’)
* *Εσωτερικό άδειο* (Μάγια Τσαμπρού, Γιάννης Βλαχόπουλος, Χάρης Τσαμπάς, 2010, 7’)

### 2ο Πανόραμα
* *Fool on the Hill* (Άλκη Πολίτη, 2012, 18') 
* *Arundel* (Κωνσταντίνα Κοτζαμάνη, 2013, 18') 
* *Dry* (Μαρία Βόττη, 2012, 26') 
* *L’ espace parental* (Κωνσταντίνος Γιαννακόπουλος, 2013, 2', 5 καρέ) 
* *Πιγκουίνοι* (Δημήτρης Ζάχος, 2013, 14') 
* *En flicka* (Άλκι Παπασταθόπουλος, 2012, 13') 
* *Inner* (Ελένη Χρυσομάλλη, 2012, 19') 
* *Camino Musical: 9 Μέρες Γαλιθιάνικης Μουσικής* (Ευηρούλα Δούρου, 2013, 55') 
* *Νομαδικές Μηχανές* (Μάγια Τσάμπρου, Χάρης Τσάμπας, Πέννυ Μπούσκα, Ρούσσος Κασσιωτάκης, Ντίνα Κύρα, 2012, 30')
* *Δεινόσαυροι, εμείς* (Γιώργος Κουτσαλιάρης, 2012, 4') 
* *Boil* (Ήρα Ντίκα, 2013, 14')
* *Crossing the line* (Θανάσης Μιχαηλίδης, 2012, 3') 
* *Τοτέμ* (Νίκος Κυρίτσης, 2011, 22') 
* *Τελεφερίκ* (Oliwia Twardowska, 2013, 11') 
* *Οι τελευταίοι* (Χάρης Τσάμπας, Μάγια Τσάμπρου, Κατερίνα Ζούρα, 2013, 16') 
* *Στέισυ* (Έλλη Χατζηχαραλάμπους 2012, 22') 
* *Το μασάζ* (Λάρα Κρίστεν, 2013, 15')
* *Τα φαντάσματα της Χεβρώνας* (Δημήτρης Τοσίδης, 2011, 32')

### 3ο Πανόραμα

* *iCon* (Κωνσταντίνα Παπαδοπούλου, 2017, 17') 
* *Μικρά Μυστικά* (Ιωάννα Σκυλογιάννη, 2017, 25')
* *Χαμένος Θησαυρός* (Γιώργος Γεωργακόπουλος, 2017, 24')
* *Ποιος φοβάται το σκοτάδι* (Θανάσης Καφετζής, 2016, 17')
* *Παραμόρφωση* (Γιάννης Βαγενάς, 2017, 31')
* *Περίπατος* (Κωνσταντίνος Στάθης, 2018, 52')
* *Rosen* (Μαρήλια Παπαστεργίου, 2018, 3')
* *Still Life* (Ιορδάνης Θεοδοσιάδης, 2018, 5')
* *Ταξί* (Συνοδινός Μοσχίδης, 2015, 13')
* *Αυστραλία* (Δημήτρης Ζάχος, 2017, 10')
* *Γυμνά Σώματα* (Γιώργος Λινάρδος, 2016, 11')
* *o.μικρόν Ω.μέγα* (Χρύσα Σερδάρη, 2013, 10')
* *Iριδίζουσα Πέστροφα* (Ήρα Nτίκα, 2016, 6')
* *2X3 ασύμμετρο* (Άγγελος Χαραλάμπους, 2016, 20')
* *4 μέρες* (Μιχάλης Γιαγκουνίδης, 2017, 76')
* *10 Days That #rekt Eugene Muller* (Γιάννης Συκοβάρης, Τάσος Γραμματόσης, 2016, 18')
* *Μηδέν ( 0 )* (Άντρος Τσαεράς, 2015, 10')
* *Pic Nic Days* (Άλκι Παπασταθόπουλος, 2013, 19')
* *Pink Taxi –Destructive Consequences (Pilot Episode)* (Γαβριήλ Αθανασίου, 2019, 10')
* *Yellow Fieber* (Κωνσταντίνα Κοτζαμάνη, 2015, 17')
* *Σαρκοβόρος* (Δημήτρης Βαβάτσης, 2014, 27')
* *cross/film* (Κωνσταντίνος Στάθης, 2018, 23')

### 4ο Πανόραμα

* *ΠΩΛΕΊΤΑΙ* (Απόστολος Καρούλας, 2020, 18')
* *Kilometre* (Αντιγόνη Ηλιάδου, 2020, 5')
* *MAZI* (Μιχάλης Τζανακάκης, 2020, 5') 
* *Νοτούρνο* (Ρούσσος Κασιωτάκις, 2020, 18')
* *Τα Φαντάσματα* (Πολυξένη Γιαννακάρη, 2020, 6') 
* *YAWTH* (Δημήτρης Τσακαλέας, Λήδα Βαρτζιώτη, 2018, 18') 
* *Ναυτία* (Αναστασία Φλωκατούλα, 2020, 20') 
* *1. ΕΞ. ΠΑΡΚΟ - ΜΕΡΑ* (Γιάννης Σταματίου, Ελένη Χρυσοχοΐδη, 2020, 4') 
* *Plan A* (Άνδρος Τσαέρας, 2017, 21') 
* *Επίσης* (Πηνελόπη "Πίπη" Λεβεντάκη, Ναταλία Δαηφρόν, 2020, 3') 
* *Δίψα* (Διονύσης Γιακουμής, 2020, 9') 
* *Sad Girl Weekend* (Δημήτρης Τσακαλέας, Λήδα Βαρτζιώτη, 2019, 15')

### 5ο Πανόραμα

* *Μοσχοκάρυδο* (Νεφέλη Καλλίδου, 2020, 26') 
* *Tate Modern* (Κυριάκος Αποστολίδης, 2021) 
* *Εκδρομή* (Γαλάτεια Λαγουτάρη, 2021, 10') 
* *Ρίζες* (Νικόλας Σαμψών, 2021, 12') 
* *Small talk with a bad man* (Νίκος Κολιούκος, Μένη Τσιλιανίδου, 2020, 15') 
* *Girlhood* (Σωτηρία Παπαντωνίου, 2021) 
* *Το Μουντιάλ* (Νίκος Πεγγαράς, 2020, 13') 
* *Ένα* (Μιχαήλ Λαουλάκος, 2021) 
* *Η Σάντυ στο σπίτι* (Έφη Αναγνωστίδου, 2020) 
* *Ο Ήχος της Βίας* (Γιάννης Καρύδας, 2021, 12') 
* *Χελώνα* (Νίκος Τσογγίδης, Μαρία Τριανταφύλλου, 2019, 16') 
* *Ιφιγένεια: όχι πια δάκρυα* (Γιώργος Γεωργακόπουλος, 2019, 18')

### 6ο Πανόραμα

* *Χίμαιρα* (Μελίνα Λουκανίδου, 2019, 9’)
* *Dessus* (Εύα Σταθεροπούλου, 2022, 4’) 
* *Το Όνειρο του Ορφέα* (Μηλένα Περδικάρη, 2021, 20’) 
* *Επόμενη Στάση: Απολυμαντήρια* (Λίνα Κουντουρά, 2021, 8’) 
* *Dollhouse* (Σωτηρία Παπαντωνίου, 2018, 4’) 
* *Σπουδή στη Θλίψη* (Μιχαήλ Λαουλάκος, 2022, 25’) 
* *ANTE NTE* (Αριάδνη Αγγελική Θυφρονίτου Λήτου, 2021, 10’) 
* *Κορντέλια* (Σωτηρία Παπαντωνίου, 2017, 7') 
* *Μην Κοιτάξεις Πίσω* (Άγγελος Γκραντούνης, Αγγελική Σαΐντ 2022, 7’) 
* *Πικρό Γάλα* (Αλκιβιάδης Παπαδόπουλος, Κατερίνα Αδαμίδου, 2021, 23’) 
* *Cookie Fight* (Δήμος Γκάνας, 2021, 6’) 
* *Σπασμένο Τηλέφωνο* (Κορίνα Τσινίδου, 2021, 5’) 
* *Sliding Instance* (Χρύσα Πανταζή, 2020, 5’) 
* *Αχ Βαχ (Άουτς;)* (Ιωάννης Ιωάννου, Ειρήνη Τάσκου, 2022, 10’) 
* *Δεν έμεινε καμία από τις αδερφές Τατά* (Μιχαήλ Λαουλάκος, 2021, 7’)

### 7ο Πανόραμα

* Breaking News (Τάσος Ματσαρόκας, 2023, 5') 
* *Our Photos, Our Voices* (Ελισάβετ Μεργιαλή, 2022, 15') 
* *Φωτοευαισθησία* (Μελίνα Λουκανίδου, 2022, 15') 
* *Départ* (Εύα Σταθεροπούλου, 2022, 4') 
* *Κανείς Δεν Ξέρει* (Θοδωρής Καμπούρης, 2022, 11') 
* *Η θυσία* (Γερασιμος Δελαπορτας, 2022, 1') 
* *Τσουλάκια* (Δέσποινα Μαυρουδή, 2022, 29') 
* *Το Συμβόλαιο* (Στέλιος Λέρης, 2022, 18') 
* *2 stroke scissors* (Δημήτριος Βεζυργενίδης, 2022, 6') 
* *Love you more than Peanut Butter* (Αριάδνη Αγγελική Θυφρονίτου Λήτου, 2022, 8') 
* *Real life* (Μηλένα Περδικάρη, 2020, 10') 
* *Ο Φωτογράφος* (Μιλτιάδης Μωραΐτης, 2022, 6') 
* *ΟΤΑΝ Η ΣΤΕΛΛΑ ΣΥΝΑΝΤΗΣΕ ΤΟΝ ΜΠΟΑΛ* (Μαρία Θαμνίδου, 2022, 15') 
* *ΠΕΤΑΓΜΑ* (Ιωάννης Ιωάννου, 2023, 5') 
* *Η Ραλλού Στο Σπίτι* (Ρένα Δανιλούλη, 2022, 15') 
* *ΤΑΙΝΙΑ* (Δημήτρης Κωνσταντίνου, 2022, 12') 
* *δύο φορές Άνθρωπος* (Στέφανος Θεοδωρόπουλος, Δήμητρα Τζίνα, 2022, 7') 
* *ΤόληςLive ή (Τορόντο)* (Αλέξανδρος Ρέλλος, 2020, 23')

### 8ο Πανόραμα

* *The Way the Waves Sound* (Αχχιλέας Γούναρης, Φίλιππος Παπαϊωάννου, 2023, 11') 
* *Εποχή Κυνηγιού* (Δημήτρης Θεοχαρίδης, 2020, 19') 
* *O Εφευρέτης* (Τάσος Σταμνάς, 2023, 6') 
* *Behind The Painting* (Ειρήνη Αδαμάκη, 2023, 3') 
* *Fatale* (Εύα Σταθεροπούλου, 2023, 8') 
* *lascivia* (Θανάσης Καρακατσούλης, Σούλα Αποστολάκη, 6') 
* *The outsiders of Abrantes* (Barbara Louise, 2023, 13') 
* *Mανδραγόρας* (Ίρις Θεοχάρη, 2023, 6') 
* *Mουσικά Σπίτια* (Θέμης Βούκιας, Ιωάννα - Λεμόνια Παλέντζα, 2024, 13') 
* *farewell* (Γιώργος Σιχλιμοίρης, 2023, 4') 
* *Κέτσαπ στην Μουστάρδα σου* (Ιφιγένεια Θεοδωρίδου, 2023,18') 
* *Ταξίδι προς τη ζωή* (Μένιππος Αράπης, 2021, 30') 
* *Days of Lilac Summer* (Αριάδνη Αγγελική Θυφρονίτου Λήτου, 2023, 13') 
* *Οι Μονόκεροι υπάρχουν* (Μηλένα Περδικάρη, 2023, 24')
* *Θερμοκήπιο* (Γιώργος Γεωργακόπουλος, 2023, 18') 
* *Ρυθμοί της πόλης: Το παρκούρ στην Θεσσαλονίκη* (Δημήτρης Γραμματικός, 2023, 28') 
* *A Happy Dystopia* (Πέρσα Εμινίδου, 2023, 8') 
* *Μισαγαπιστές* (Γιώργος Λινάρδος, 2023, 15') 
* *Ο Άπιστος Θωμάς* (Στέλλα Καραγιάννη, Shira Ben Shaadon, Δημήτρης Βεζυργενίδης, 2024, 2') 
* *The Garden Florist* (Τάσος Σταμνάς, 9') 
* *Lost in A.U.Th.* (Παντελής Κορνάρος, 2023, 16') 
* *Δημιουργικός Παραγωγός: Ο Αφανής Ήρωας του Ελληνικού Cinema* (Ευάγγελος Κυριακίδης, 2023, 14') 
* *Ροές* (Πέρσα Εμινίδου, 2023, 17') 
* *Κλωστές* (Δήμητρα Τσώνου, 2023, 4') 
* *Heart of Stone* (Κωνσταντίνος Φαρμακάς, 2023, 6') 
* *Ο κυρ Στριμμένος* (Άννα Μανιάν, 2023, 17') 
* *Αστικές Ρωγμές* (Νικολέτα Χατζησάββα, 2023, 4') 
* *EΡMA* (Άγγελος Χαράλαμπου, 2021, 12') 
* *Σιγή στις Όχθες* (Βαγγέλης Δάγλας, Ορφέας Αναστασιάδης, Πέτρος Λουλές, 2023, 10') 
* *αtouched* (Άννα Αγιαννίτη, 2023, 4')
* *γέννημα θρέμμα Δεντροπόταμος* (Τάσος Σταμνάς, 2023, 20') 
* *Kinetic* (Στέλλα Καραγιάννη, 2023, 5') 
* *Θυμάσαι;* (Φεραία Νικολάου, 2023, 14') 
* *Miss Understanding (*Κατερίνα Κανελλοπούλου, Ίρις Θεοχάρη Παπαδοπουλου, 2023, 3') 
* *Βάλια Κάλντα* (Ηλίας Αβραμίδης, 2023, 9') 
* *Lady in the Blues* (Τριαντάφυλλη Θεοδωροπούλου, 2023, 7') 
* *Καλειδοσκόπιο* (Έρη Κωνσταντινου, 2023, 9') 
* *Ίχνη* (Στέφανος Θεοδωρόπουλος, Δήμητρα Τζίνα, 2023, 5') 
* *Αστόρια* (Γαβριήλ Αθανασίου, 2021, 20') 
* *Συλλέγοντας τον Χρόνο* (Χρήστος Σαγιάς, 2021, 31') 
* *Άνυδρος* (Δήμητρα Τζίνα, 2023, 7') 
* *Ακολουθώντας τα ίχνη του Εφήμερου* (Ειρήνη Χατζηκυριακίδου, 2023, 23') 
* *Κακά Παιδιά με Ονόματα Αγίων* (Βίκυ Αναστασιάδου, 2023, 13')

### 9ο Πανόραμα

* *Umbilicus* (Ελένη Παρώνη, 2025, 25') 
* *Anthurium σονάτα* (Δήμητρα Δημακοπούλου, 2025, 6') 
* *Ευλόγησον* (Πηνελόπη Πασπάτη, 2024, 7') 
* *Καταφύγιο Κυνηγών* (Νικόλαος Σαμψών, Θάνος Τριανταφυλλίδης, 2023, 45') 
* *Το ταξάκι* (Μάγδα Νένου, 2024, 5') 
* *Κατάσταση Καραούλι* (Δόμνα Τσακιρίδου, 2025, 18') 
* *Emotions* (Χρυσή Ρουμπέσου, 2024, 5') 
* *The sound that dreams make* (Πηνελόπη "Πίπη" Λεβεντάκη, 2024, 10') 
* *Μ' Ακούει Κανείς;* (Άγγελος Γκίνης, 2024, 22') 
* *Enduro* (Δήμος Δ. Γκάνας, 2024, 27') 
* *True blue* (Στράτος Κούβελας, 2024, 17') 
* *Μέχρι Σήμερα* (Πέτρος Λουλές, 2024, 16') 
* *ΤΟ ΧΡΥΣΟΨΑΡΟ ΚΑΙ Η ΑΛΗΘΕΙΑ* (Πέτρος Θεοδωρίδης, 2023, 12') 
* *τα νήμα της* (Τζένια Δημητριάδου, 2023, 15') 
* *ΚΑΚΟΥΡΛΟC* (Δημήτρης Αποστολίδης, 2025, 3') 
* *All that jam* (Ίρις Θεοχάρη, Ραλλού Βάσσου, Αλεξάνδρα Ιωαννίδου, 2025, 13') 
* *Η Αόρατη Απειλή* (Πολυξένη Γιανναράκη, 2024, 23') 
* *Ιστορίες* (Μαξιμιλιανός Μαγγίνας, 2024, 12') 
* *Πε'ι'ς λα'ι'ν* (Δημήτρης Ζήκας, Μάριος Καδής, Γιώργος Μπελεσιώτης, 2025, 8') 
* *Ψάχνοντας τους Γατανθρώπους* (Μαρίνα Αγγελάκη, Θανάσης Καρακατσούλης, 2025, 13') 
* *ΚΑΨΕ, ΚΑΨΕ* (Δημήτρης Τσέλλιος, 2025, 9') 
* *Η δίκη* (Βασίλης Ματθαίος, 2024, 9') 
* *Children Of The Sun* (Βύρων Παπαιωάννου, 2024, 15') 
* *Στην άκρη* (Μαρία Πιλάτη, 2025, 29') 
* *[[Το χάος που άφησε πισώ της]]* (Νίκος Κολιούκος, 2023, 33') 
* *Συγκρουόμενα* (Έφη Αναγνωστίδου, 2024, 10') 
* *ΝΕΦΕΛΗ* (Γεώργιος Μπελεσιώτης, 2024, 6') 
* *Υπάρχουν και άλλοι σαν και εμένα* (Μάγδα Νένου, Τάσος Στάμνας, 2024, 21') 
* *Το Τέρτιν* (Ανδρέας Σωτηριάδης, 2024, 15') 
* *CONUNDRUM* (Παναγιώτα Ακριβοπούλου, Αναστασία Λαδουκάκη, Νίκη Μπουτούδη Πούντζα, 2025, 5') 
* *Τα Χριστουγεννιάτικα γλυκά* (Μάγδα Θεοδωρουδα, 2022, 7') 
* *το σπίτι του φύλακα* (Μαξιμιλιανός Μαγγίνας, 2024, 13') 
* *Αριστούργημα* (Θοδωρής Καμπούρης, Τάσος Καραγκιοζίδης, 2024, 18')
* *Φιλινάδες* (Νικολέτα Χατζησάββα, 2024, 9') 
* *Under Siege* (Νίκος Νικήτογλου, 2025, 5') 
* *Η Δολοφονία του Υπαστυνόμου Κλεάνθη* (Λευτέρης Σεντικιώτης, Ευγένης Τικόπουλος, 2024, 26') 
* *ΚΡΑΤΑ ΜΕ* (Άλμα Άλκα, 2023, 16') 
* *ΠΙΤΥΛΟΣ* (Γαλάτεια Λαγουτάρη, 2024, 17') 
* *Εγκεφαλικό Σάουντρακ* (Μαρία Καραμανωλάκη, 2023, 19') 
* *ποπ* (Λίνα Κουντουρά, 2024, 28')

## Παραπομπές


## Εξωτερικοί σύνδεσμοι

* Ιστοσελίδα του Πανοράματος
* Κανάλι του Πανοράματος στο YouTube
* Σελίδα του Πανοράματος στον επίσημο ιστότοπο του Τμήματος Κινηματογράφου Α.Π.Θ.